Diari Oficial de la Generalitat Valenciana


Sumari del DOGV 10630, del 13-02-2025 (2025/1945)

RESOLUCIÓ de 31 de gener de 2025, de la Direcció General de Centres Docents, per la qual es fixa la relació mitjana alumnat/professorat per unitat escolar a què es referix per als concerts generals l'article 16 del Reglament de normes bàsiques sobre concerts educatius.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10031

Data del DOGV
:   13-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/1945

CVE
:   TGRY-L-4553-3910

Data del document
:   31-01-2025

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Descriptors 

:   * organització de l'ensenyament
    * ensenyament

*Antecedents de fet*

A l'efecte del que determina l'article 16 del Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, es fa necessari establir, per a la continuïtat dels concerts educatius, en l'àmbit competencial de la Conselleria d'Educació, Cultura, Universitats i Ocupació, la relació mitjana alumnat/professorat per unitat escolar en els centres privats concertats.

*Fonaments de dret*

El Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, establix, en l'article 16, que pel concert educatiu el titular del centre s'obliga a tindre en funcionament el nombre total d'unitats escolars corresponent al nivell o nivells d'ensenyament objecte del concert. Així mateix, s'obliga a tindre una relació mitjana alumnat/professorat per unitat escolar no inferior a la que l'Administració determine tenint en compte l'existent per als centres públics de la comarca, municipi o, si és el cas, districte en el qual estiga situat el centre.

Mitjançant el Decret 75/2023, de 19 de maig, del Consell, es regulen els concerts educatius en la Comunitat Valenciana.

La regulació dels concerts educatius en la Comunitat Valenciana establix en l'article 11 que la direcció general competent en matèria de planificació educativa, a la vista de les dades d'escolarització, i tenint en compte la relació mitjana d'alumnat per unitat escolar existent en els centres públics de la comarca, municipi o districte, fixarà i publicarà anualment i abans de l'1 de març, per a cada municipi, la relació mitjana d'alumnat per unitat escolar a la qual es referix, per als concerts generals, l'article 16 del Reglament de normes bàsiques sobre concerts educatius.

Amb esta finalitat, i fent ús dels mitjans informàtics de gestió del sistema educatiu, s'ha procedit a extraure la informació relativa a les dades d'escolarització per municipis, tal com establix l'article 11 de la regulació dels concerts educatius en la Comunitat Valenciana. Per als càlculs del segon cicle d'Educació Infantil i Educació Primària no s'ha tingut en compte les dades relatives a centres rurals agrupats. A més, per als càlculs d'Educació Primària i Educació Secundària Obligatòria no s'ha tingut en compte les unitats específiques d'Educació Especial en centres ordinaris ni les unitats dels centres específics d'Educació Especial. En tots els casos la relació mitjana alumnat/professorat mínima ha sigut determinada restant dos punts a la dada obtinguda respecte dels centres públics de cada municipi. En els municipis en què hi ha centres privats amb unitats concertades i no hi haja centres públics en alguna de les etapes de segon cicle d'Educació Infantil, Educació Primària, Educació Secundària Obligatòria i Formació Professional Bàsica, la relació mitjana alumnat/professorat mínima s'ha determinat restant dos punts a la dada obtinguda respecte dels centres públics de la comarca a la qual pertanga este municipi.

Per tot això, i en virtut de les facultats que em conferix la regulació dels concerts educatius en la Comunitat Valenciana aprovada pel Decret 75/2023, de 19 de maig, del Consell, així com de les competències establides en l'article 88 del Decret 81/2024, de 12 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, que assumix les competències referides en l'article 9 del Decret 166/2024, de 12 de novembre, del Consell, d'aprovació del Reglament orgànic i funcional de la Conselleria d'Educació, Cultura, Universitats i Ocupació,

RESOLC

*Únic*

La relació mitjana alumnat/professorat mínima per unitat escolar en els nivells concertats de segon cicle d'Educació Infantil, en Educació Primària, en Educació Secundària Obligatòria, en Formació Professional Bàsica, a l'efecte del que s'establix en l'article 16 del Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, serà l'establida en l'annex I d'esta resolució per als municipis d'Alacant, en l'annex II per als municipis de Castelló i en l'annex III per als municipis de València. Únicament es consignen les localitats en les quals hi ha centres privats amb unitats concertades en les etapes de segon cicle d'Educació Infantil, Educació Primària, Educació Secundària Obligatòria i Formació Professional Bàsica.

De conformitat amb el que s'establix en els articles 112.1, 121 i 122 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que no posa fi a la via administrativa, es podrà interposar un recurs d'alçada davant de la Secretaria Autonòmica d'Educació en el termini d'un mes a comptar de l'endemà de la publicació, o, directament, un recurs contenciós administratiu davant del jutjat contenciós competent en el termini de dos mesos a comptar de l'endemà de la data de la publicació.

  

València, 31 de gener de 2025

Jorge Cabo Martínez

Director general de Centres Docents

Esta disposició conté annexos. Consulteu-ne la versió en PDF.